- dit is verwysend na 'N PLEK (onder die aarde) - hierdie plek word ook "hel" genoem in sekere skrifte. Wanneer die wat hier beland in die poel van vuur gewerp word, dan verkry hulle die straf van die tweede dood (Openb. 20:14). Ander woorde wat vir "poel van vuur" gebruik word, is ewige straf, ewige vuur of oordeel van die hel (ewige oordeel). Die wat onder hierdie oordeel sal val, is die vreesagtiges, ongelowiges, gruwelikes, moordenaars, hoereerders, towenaars, afgodedienaars, leuenaars, die wat teen die Heilige Gees gelaster het, die bokke, die wat nie vir God ken nie, die wat ongehoorsaam is aan die evangelie van Jesus Christus, die goddelose, die wat agter vreemde vlees aanloop, die spotters, murmureerders, die wat volgens eie begeerlikhede wandel, trotsaards, onbarmhartiges, sondaars, die wie se name nie in die boek van die lewe.
Slegs die wie se sondes vergewe is, die gelowiges, die wat oorwin, die wat deel het aan die eerste opstanding, die wat in Jesus Christus se woorde glo, die regverdiges, sal nie onder hierdie ewige oordeel val nie.
- DIE HEMEL (die uitspansel: dit wat LANGS die hemel is - waar die voels vlieg; en dit wat AAN die hemel is - die ligte: son, maan en sterre).
Ons het reeds baie gesels oor die hemel en geraak aan dit op die aarde, maar nou gaan ons bietjie stilstaan by skrifte wat handel oor DIT WAT ONDER DIE AARDE IS.
-(Job 33:24) en is Hy hom genadig en sê: Verlos hom, dat hy in die kuil nie afdaal nie: Ek het ‘n losprys gevind—
-(Job 33:30) om sy siel terug te bring van die kuil, sodat hy bestraal word met die lig van die lewe.